ભારત અને શ્રીલંકા વચ્ચેની પાંચ વન ડે સીરિઝની 4થી મેચ ગુરૂવારે કોલંબો ખાતે રમાઇ હતી. ભારત આ સીરિઝમાં 3-0થી આગળ છે. વિરાટ કોહલીની આગેવાનીમાં ભારતીય ટીમે દાંબુલામાં રમાયેલ પ્રથમ વન ડે મેચમાં 9 વિકેટના અંતરથી જીત મેળવી હતી. પલ્લેકલમાં રમાયેલ બીજી વન ડે મેચમાં ભારતીય ટીમે જીતવા માટે ખાસી મહેનત કરવી પડી હતી. આ મેચમાં શ્રીલંકા તરફથી આ સીરિઝમાં પહેલીવાર રમવા આવેલ અકીલા ધનંજયે 6 ભારતીય બેટ્સમેનને આઉટ કરી શ્રીલંકાની ટીમને જીત તરફ આગળ વધારી હતી. પરંતુ ભૂતપૂર્વ ભારતીય કપ્તાન મહેન્દ્ર સિંહ ધોનીના અનુભવને પરિણામે ભારત 3 વિકેટથી આ મેચ જીતી ગયું હતું. પલ્લેકલમાં જ રમાયેલ 3જી વન ડે મેચમાં ભારત 6 વિકેટથી જીત્યું હતું. ગુરૂવારે રમાયેલ મેચ ભૂતપૂર્વ ભારતીય કપ્તાન મહેન્દ્ર સિંહ ધોનીની 300મી વન ડે મેચ છે.